1. melléklet a 123-578/2019 előterjesztéshez

Budapest Főváros XIV. Kerület Zugló Önkormányzat Képviselő-testülete
…/2019. (…) önkormányzati rendelete
az önkormányzati elismerések alapításáról és adományozásuk rendjéről szóló 29/2018. (XI. 23.) önkormányzati rendelet módosításáról

Budapest Főváros XIV. Kerület Zugló Önkormányzat Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:  

1. §
Budapest Főváros XIV. Kerület Zugló Önkormányzat Képviselő-testületének az önkormányzati elismerések alapításáról és adományozásáról szóló 29/2018. (XI. 23.) önkormányzati rendelet 

a) 1. § (1) bekezdés 15. pontjában, 

b) az 1. melléklet XV. alcím címében, továbbá

c) az 1. melléklet 91. és 94. pontjában 

a „Zugló Sportjáért Emlékserleg” szövegrészek helyébe a „Zugló Sportjáért Rátonyi Gábor Emlékserleg” szöveg lép. 

2. §
Ez a rendelet a kihirdetését követő napon lép hatályba, és a hatálybalépését követő napon a hatályát veszti.
	…………………………………..
Karácsony Gergely
polgármester
	…………………………………..
dr. Papp Imre
jegyző


INDOKOLÁS
Rátonyi Gábor Zugló egykori polgármestere, díszpolgára 2019. február 26-án elhunyt. Edzőként, sportvezetőként és lokálpatrióta politikusként is szívügye volt Zugló sportja, a zuglói gyermekek egészségre nevelése. Kezdeményezésére indult el a Patak Parti Futás rendezvénysorozat, amely mára Zuglói Sportfesztivál és Patak Parti Futás néven a Zuglói Önkormányzat legnagyobb sportrendezvénye és a Sportolók Karácsonya ünnepség, melynek keretében a kiváló eredményt elért sportolóinkat köszöntjük évről évre. Mindezek alapján javasoljuk, hogy a Zugló Sportjáért Emlékserleg a jövőben Rátonyi Gáborról legyen elnevezve, méltó emléket állítva a kiváló sportembernek, politikusnak.

